NOK วัดใจ.!? เจ้าจำปี-จุฬางกูร
เป็นเกมวัดใจ 2 ผู้ถือหุ้นใหญ่ของบริษัท สายการบินนกแอร์ จำกัด (มหาชน) หรือ NOK จะเอาไงกันแน่..!? กับการเพิ่มทุน NOK (รอบที่ 3) เพื่อแก้ปัญหาส่วนผู้ถือหุ้นติดลบ 647 ล้านบาท และต่ำกว่าทุนจดทะเบียนเกิน 50% จนถูกแขวนป้ายเครื่องหมาย C
21 ม.ค. 2562

สำนักข่าวรัชดา
เป็นเกมวัดใจ 2 ผู้ถือหุ้นใหญ่ของบริษัท สายการบินนกแอร์ จำกัด (มหาชน) หรือ NOK จะเอาไงกันแน่..!? กับการเพิ่มทุน NOK (รอบที่ 3) เพื่อแก้ปัญหาส่วนผู้ถือหุ้นติดลบ 647 ล้านบาท และต่ำกว่าทุนจดทะเบียนเกิน 50% จนถูกแขวนป้ายเครื่องหมาย C
นั่นทำให้ NOK จำเป็นต้องเพิ่มทุนครั้งนี้..เพื่อแก้ปัญหา “ส่วนผู้ถือหุ้นติดลบ” และ “ปลดเครื่องหมาย C” อย่างหลีกเลี่ยงไม่ได้..!!
จึงน่าสนใจว่า 2 ผู้ถือหุ้นใหญ่ NOK คือบริษัท การบินไทย จำกัด (มหาชน) หรือ THAI และ “ตระกูลจุฬางกูร” จะเพิ่มทุนอีกหรือไม่..!?
ไฮไลต์อยู่ที่คุณพี่ “เจ้าจำปี” ว่าไง..จะเพิ่มทุน “เพื่อรักษาสมบัติชาติ” ที่เสมือนคนไทยหวงแหน..แต่ว่าเป็นห่วงที่การบินไทย อยู่ในอาการกลืนไม่เข้าคลายไม่ออก..!
ปัญหาอยู่ที่ว่า..หากการบินไทยไม่เพิ่มทุน NOK เกิดดราม่า..อย่างแน่นอน..ฝั่งหนึ่งจะตีฆ้องร้องป่าวว่าไม่รักษาสมบัติชาติ..อีกฝ่ายก็จะบอกว่าไหน ๆ ก็ไม่มีใจให้ NOK อยู่แล้ว..ปล่อยให้นกแอร์ “โบยบินตามยถากรรม” ไป
แต่หากเพิ่มทุน NOK ดูไม่เห็นแนวทาง Synergy กันเลย เนื่องจากแผนธุรกิจของการบินไทยไม่มีพูดถึง NOK เลย มีแต่เพียงบอกว่ารอผู้ถือหุ้นตัดสินใจ..!
พูดกันอย่างสุภาพคือ “เก็บอาการ” แต่พูดตรง ๆ คือ “แทงกั๊ก” นั่นเอง..!!
สำหรับ “ตระกูลจุฬางกูร” ไม่พ้นต้องใส่เงินเป็นรอบที่ 3 แบบไม่มีทางเลือก หลังจาก “เจ็บมาเยอะ” กับหุ้น NOK ที่สำคัญความเอื้ออาทรของ “หทัยรัตน์ จุฬางกูร” ที่ควักเงินส่วนตัวปล่อยกู้ให้กับ NOK กว่า 500 ล้านบาท คงพอเป็นคำตอบได้ว่า “จุฬางกูร” จะไม่ทิ้ง NOK แน่นอน..
คำถามตามมาว่า “กลุ่มจุฬางกูร” จะทำอย่างไรกับ NOK จะปล่อยให้เป็นแบบนี้ต่อไป..หรือรอขายหุ้น NOK ให้กลุ่มนักลงทุนจีน..ตามที่เคยเป็นข่าวมาก่อนหน้านี้..!!
หรืออาจเรียกง่าย ๆ ว่า “รวบหุ้นเพื่อขายล็อตใหญ่” ให้กลุ่มทุนต่างชาติต่อไป
เพราะมองไม่เห็นเลยว่า “ไทยซัมมิทกับสายนกแอร์” จะเกิด Synergy กันได้อย่างไร
ที่แน่ ๆ วันนี้ (22 ม.ค.) ผู้ถือหุ้นต้องไฟเขียวก่อน..ค่อยมาว่ากันอีกที
แต่หากผู้ถือหุ้นโหวตคว่ำการเพิ่มทุน..อันนี้ตัวใครตัวมันคร้าบบบบ
..อิอิอิ…